Súradnice: 41°31′18″S 23°37′45″V﻿ / ﻿41,5216°S 23,6291°V﻿ / 41.5216; 23.6291

**Južný Pirin** (bulh. Южен Пирин – *Južen Pirin*) je podcelok pohoria Pirin v Blagoevgradskej oblasti v juhozápadnom Bulharsku.

Lokalizácia
-----------

Ide o najjužnejšiu časť Pirinu nachádzajúcu sa južne od sedla *Popovi livadi* (bulh. Попови ливади). Rozprestiera sa medzi samotným horským sedlom *Popovi livadi* a sedlom *Parilskata sedlovina* (bulh. Парилската седловина) na juhu.

Smerom na juh od sedla *Popovi livadi* hlavný hrebeň stúpa až k vrchu *Mutorok* (bulh. Муторок) 1 971 m n. m. Severozápadne od tohto vrchu sa nachádza najvyšší vrch Južného Pirinu *Sveštnik* (bulh. Свещник) 1 975 m n. m. (iné zdroje uvádzajú aj vrch *Ušite* (bulh. Ушите) 1 977 m n. m.). Hlavný hrebeň ďalej pokračuje na juh cez sedlo *Džamijata* (bulh. Джамията) a vrch *Sveti Petăr* (bulh. Свети Петър) 1 757 m n. m. do sedla *Parilskata sedlovina*, kde sa pohorie Pirin končí – za sedlom *Parilskata sedlovina* sa začína pohorie *Slavjanka*.

Charakteristika
---------------

Plošne je Južný Pirin rozmernejší než Stredný Pirin (jeho plocha zaberá cca. 18 – 19% z celkovej rozlohy pohoria Pirin), je však nižší so zaoblenejšími vrcholovými časťami. Celkovo sa jedná o najnižší podcelok pohoria Pirin. Najvyššie vrcholy sa nachádzajú v severnej časti Južného Pirinu, vrátane dvoch najvyšších vrcholov tohto podcelku Pirinu – vrchov *Sveštnik* 1 975 m n. m. *Mutorok* 1 971 m n. m. (podľa niektorých zdrojov aj vrchu *Ušite* 1 977 m n. m.), ktoré sú pomerné vysoké a strmé. Ďalej smerom na juh sa profil pohoria znižuje a zaobľuje.

Severná časť tohto podcelku Pirinu je pomerne husto zarastená zmiešanými lesmi, západné svahy Južného Pirinu sú však nezalesnené a s len malým množstvom vegetácie. Hlavný hrebeň pohoria je pomerne široký a plochým oddeľujú sa však od neho niektoré strmé bočné hrebene. V Južnom Pirine sa nenachádzajú žiadne jazerá a rieky sú len krátke a malé.

### Najvyšší vrch

Zdroje sa nezhodujú na najvyššom vrchu tohto podcelku pohoria Pirin. Väčšina zdrojov uvádza ako najvyšší vrch Južného Pirinu vrch *Sveštnik* 1 975 m n. m. niektoré však uvádzajú vrch *Ušite* 1 977 m n. m. pričom v zdrojoch, kde je uvedený ako najvyšší vrch *Sveštnik* sa vrch *Ušite* vôbec nevyskytuje.

Zaujímavosť
-----------

* Na území Južného Pirinu sa nenachádza žiadna turistická horská chata.

Galéria
-------

* pohľad na najvyššie časti Južného Pirinupohľad na najvyššie časti Južného Pirinu
* pohľad na južnejšiu nižšiu časť masívu Južného Pirinupohľad na južnejšiu nižšiu časť masívu Južného Pirinu
* detailnejší pohľad na časť masívu Južného Pirinudetailnejší pohľad na časť masívu Južného Pirinu
* pohľad na vrch Sveštnik – najvyšší vrch Južného Pirinupohľad na vrch Sveštnik – najvyšší vrch Južného Pirinu
* pohľad na vrch Sveštnik (v strede fotografie)´a druhý najvyšší vrch Južného Pirinu Mutorok (na pravej strane fotografie) – na ľavej strane fotografie je zachytený Stredný Pirin s najvyšším vrchom Oreľakpohľad na vrch Sveštnik (v strede fotografie)´a druhý najvyšší vrch Južného Pirinu Mutorok (na pravej strane fotografie) – na ľavej strane fotografie je zachytený Stredný Pirin s najvyšším vrchom Oreľak

Referencie
----------

1. 1 2 3 4  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 410. (po bulharsky)
2. 1 2 3 4 5 6 7 8 9 10 11 12 13  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 311. (po bulharsky)
3. 1 2 3 4 5 6 7  CVETANOV, Momčil. Bălgarskite planini. Stara Zagora : "Domino" EOOD. 2014. 298 s. ISBN 9789546512499. S. 32. (po bulharsky)
4. 1 2 3 4 5 6  MIČEV Nikolaj; MICHAJLOV, Cvetko; VAPCAROV, Ivan; KIRADŽIEV, Svetlin. Geografski rečnik na Bălgarija. Sofia : Izdatelstvo "Nauka i izkuzstvo". 1980. 564 s. ISBN 9532672611. S. 368. (po bulharsky)
5. 1 2 3 4 5 6 7 8 9  KOLEKTÍV AUTOROV. Enciklopedija Pirinski kraj – TOM 2, N – JA. Blagoevgrad : Redakcija „Enciklopedija". 1999. 474 s. ISBN 9549000621. S. 116. (po bulharsky)
6. 1 2 3  DUŠKOV, Dobri. Pirin : geografski rečnik. Sofia : Nauka i izkuzstvo. 1982. 208 s. ISBN 9532622311. S. 166. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Južný Pirin**